Cornelia Gröschel

Cornelia Gröschel (s. 1. joulukuuta 1987 Dresden, Saksan demokraattinen tasavalta) on saksalainen näyttelijä. Hän on näytellyt sekä klassisessa puheteatterissa että useissa televisiotuotannoissa. Gröschelin teatterirooleista merkittävimpiä on ollut nimiosa näytelmässä Agnes, jota on esitetty Karlsruhessa osavaltioteatterissa 2010-luvulla. Televisiorooleja Gröschelille on kertynyt 1990-luvun lopulta alkaen kymmenittäin. Hän näytellyt muun muassa Pikku Heidin roolin ja toisen naispääosan sarjassa Honigfrauen, jonka suomenkielinen nimi on Kesä Balatonilla. == Ura == Gröschel teki rooleja lapsinäyttelijänä 1990-luvun lopulla. Hän näytteli muun muassa televisioelokuvassa Ein rettender Engel (1998) ja televisiosarjassa In aller Freundschaft (1998–1999). Vuonna 2000 sveitsiläinen Markus Imboden ohjasi uustulkinnan klassikkoteoksesta Pikku Heidi. Tapahtumat sijoitettiin silloiseen nykyaikaan, ja Heidin roolin näytteli Gröschel. Esittävät taiteet veivät Gröschelin mukanaan: vuosina 2007–2011 hän opiskeli Leipzigin konservatoriossa. Opintoihin liittyen hänellä oli roolitehtäviä Neues Theater Hallessa 2000-vuosikymmenen lopulla. Vuonna 2010 Gröschel näytteli berliiniläisessä Monbijou Theaterissa Julian roolin näytöskappaleessa Julia und Romeo. Vuosina 2011–2017 hänellä oli useita roolitehtäviä Badisches Staatstheater Karlsruhessa, mukaan luettuna Agnesin osa saman nimisessä näytelmässä. Gröschel näytteli Agnesin 175 kertaa.Youtube: BNN - Badische Neueste Nachrichten: Von "Agnes" zum "Tatort": Cornelia Gröschel (7.2.2018) Vuonna 2012 Gröschel näytteli Elsan roolin satuelokuvassa Die Schöne und das Biest. Vuodesta 2013 alkaen hän on tehnyt vuosittain useita rooleja televisiotuotannoissa. Lukuisten sivuroolien lisäksi hän on näytellyt päärooleja muun muassa komediassa Lerchenberg ja draamassa Honigfrauen. Jälkimmäinen kertoo kahden erfurtilaisen sisaruksen kesäisestä seikkailusta Balatonin rannoilla DDR-diktatuurin viimeisinä vuosina. Vuonna 2018 Gröschel näytteli poliisi Winklerin roolin rikossarjassa Tatort Dresden. == Valikoitu rooliluettelo == *Julia (Julia und Romeo, 2010, Hexenkessel Hoftheater Berlin) *Agnes (Agnes, 2012; 2013–2015; 2015–2017, Badisches Staatstheater Karlsruhe) *Irina (Drei Schwestern, 2015, Badisches Staatstheater Karlsruhe) *Gretchen (Faust, 2015, Staatstheater Wiesbaden) == Valikoitu filmografia == === Televisioelokuvat === *Heimatgeschichten - Ein rettender Engel (1998) *Lilly unter den Linden (2001) *Polizeiruf 110 - Halle /Saale - Schneewittchen (2005) *Lerchenberg (2011, 2012, 2014) *Die Schöne und das Biest (2012) *In aller Freundschaft - Der Film - Bis zur letzten Sekunde (2013) *Eine wie diese (2013) *Shakespeares Letzte Runde (2015) *Honigfrauen (2016) *Fischer sucht Frau (2017) *Schwartz&Schwartz; \- Mein erster Mord (2017) *Tatort Dresden (2018) === Teatterielokuvat === *Heidi (2001) *Planet Ottakring (2014) == Lähteet == == Aiheesta muualla == *Schauspielervideos.de : Cornelia Gröschel *Spielzeit16-17.staatstheater.karlsruhe.de *Ostsee-Zeitung: Fernsehen / ARD- Krimi : Cornelia Gröschel ist die neue im Dresdner „Tatort“-Team (24.10.2018) *Stern: Cornelia Gröschel : Sie freut sich auf den "Tatort" *"Kesä Balatonilla" (Honigfrauen) Ylen maksuttomassa Areena-palvelussa Luokka:Saksalaiset näyttelijät Luokka:Vuonna 1987 syntyneet Luokka:Elävät henkilöt